Binali Yıldırım

Binali Yıldırım (jdb. 1955 li Gercanê, parêzgeha Erzingan, Bakurê Kurdistanê) siyasetmedarekî tirk e û 27em serokwezîrê Tirkiyeyê ye. Ew endamê damezrîner e û ji Gulana 2016an heta Gulana 2017an serokê Partiya Dad û Geşedanê (AKP) ya desthilatdar bû. Yıldırım wek peyrewekî dilsoz ê serokkomar Erdoğan tê dîtin. Yildirim ji sala 2021ê vir ve Alîkarê Serokê Giştî yê AKPê ye.

 Jiyana pêşîn û perwerde 
Binali Yıldırım di sala 1955an de li Gercanê di parêzgeha Erzînganê di malbetekê kurd ku ji Rihayê koçkir hatiye dinyayê. Ji malbata wî cîranekî Elewî navê Binali lê kiriye; bi erebî tê maneya “kurê Elî”.

Yıldırım li Zanîngeha Teknîkî ya Stembolê li Fakulteya Endezyariya Keştiyê û Endezyariya Behrê xwendiye. Wî perwerdeya xwe ya pispor li Zanîngeha Deryaya Cîhanê li Malmö wergirt.

 Kariyer 

 Parlamenterî 
Yildirim ji 14ê cotmeha 2002an heta 22yê tîrmeha 2007an endamê Partiya Dad û Geşedanê (AKP) ya Herêma hilbijartinê a yekê ya Meclisa Mezin a Stembolê bû. Di hilbijartina parlamenê ya sala 2007an de wek nûnerê parêzgeha Erzinganê kete Meclisa Neteweyî. Di salên 2011, 2015 û 2018an de wek parlementerê parêzgeha Îzmîrê ket parlamenê.

Di 12ê tîrmeha 2018an de wek Serokê Meclîsa 27emîn a Meclîsa Neteweyî ya Tirkiyeyê hat hilbijartin. Ji bo ku di adara 2019an de li Stembolê di hilbijartina şaredariyê de cih bigire, di sibata 2019an de ji wezîfeyê îstifa kir.

 Wezîrê neqilkirinê 
Yıldırım di kabîneyên 58, 59, 60 û 61ê yên Tirkiyeyê de cîhê wezîfeya gihandinê girtiye, ango 11 sal li pey hev (ji sala 2002 heta 2013an) bû wezîrê gehandinê, ji xeynî bêhnvedana 3 mehan a sala 2007 û 2011. Ji ber xala 114an a makezagona Tirkiyeyê 3 meh navber pêwîst bû. Li gorî vê yekê, wezîrê gehandinê, eger ji partiyek be, divê beriya hilbijartina parlamentoyê îstifa bike û li şûna wî kesekî serbixwe were hilbijartin.

Li hember skandala gendeliyê ya li Tirkiyê di sala 2013an de, serokwezîrê wê demê Erdoğan kabîneya xwe guherand û 10 wezîr, ku di nav wan de Yildirim jî hebû, ji kar dûrxist.

Yildirim di kabîneya sêyemîn a kabîneya Davutoğlu de ji 24ê Mijdara 2015an vir ve dîsa wezîrê gehandinê, Deryavanî û Ragihandinê bû.

 Namzetiya şaredariyê 
Di hilbijartinên herêmî yên 2014an de li bajarê Îzmîrê bû namzetê şaredariyê, lê namzeta Partiya Gel a Komarî (CHP) Aziz Koçaoğlu bi ser ket. Yildirim di hilbijartinên herêmî yên sala 2019an de ji bo şaredariya Stembolê jî bû namzet. Li hemberî siyasetmedarê CHPê Ekrem İmamoğlu winda kir.

 Serokwezîr 
Di 22ê gulana 2016an de weke serokê AKPê yê li şûna Ahmet Davutoğlu hate hilbijartin û bi vî rengî bû serokwezîrê Tirkiyeyê. Wî hikûmeta xwe di 24ê gulana 2016ê de pêşkêş kir.

Di 18ê sibata 2017an de, xuyabûna Yıldırım li bajarê Oberhausen li Almanyayê bû sedema gengeşiyekê û li wir daxwaza danîna rejîma serokatiyê ya ku ji aliyê serokkomar Erdoğan ve li Tirkiyeyê hat belavkirin, hat dayîn. Di çarçoveya reforma makezagonê de di sala 2017an de wezîfeya serokwezîrtiyê hat rakirin.

 Jiyana taybet 
Yıldırım zewicî ye û sê zarokên wî hene. Di mijdara 2017an de hat zanîn ku kurên Ahmet û Erkan Yıldırım tevlî Kaxizên Bihiştê bûne. Sedat Peker di sala 2021an de îdia kiribû ku Erkan Yıldırım bi qaçaxçiya tiryakê ya navneteweyî re mijûl e. Yıldırım ji bilî zimanê xwe yê zikmakî tirkî, înglîzî û fransî jî dizane.

 Nîşe 

 Çavkanî 

Kategorî:Endamên Hikûmeta 64an a Tirkiyeyê
Kategorî:Endamên Hikûmeta 65an a Tirkiyeyê
Kategorî:Endamên Parlamena Tirkiyeyê ya 22an
Kategorî:Endamên Parlamena Tirkiyeyê ya 23an
Kategorî:Endamên Parlamena Tirkiyeyê ya 24an
Kategorî:Endamên Parlamena Tirkiyeyê ya 26an
Kategorî:Jidayikbûn 1955
Kategorî:Mirovên zindî
Kategorî:Parlamenterên Stembolê
Kategorî:Serokwezîrên Tirkiyeyê
Kategorî:Siyasetmedarên tirk
Kategorî:Siyasetmedarên Partiya Dadwerî û Werarê (Tirkiye)